Qualques sociedatz precristianas en feban veyer alto u baixo de tolerancia u acceptación en o tocant a las practicas homoeroticas. Ta muitas d'ellas, istas practicas yeran, sin dembargo, a-saber-lo codificatas socialment e tot esbarre d'istas normas se veyeba mal, mesmo considerato como delictivo. Por eixemplo, en bellas ciudatz de l'Antiga Grecia, a pederastia se practicaba en o contexto d'a educación d'os adolescents masculins, pero de traza cheneralment muito codificata. Asinas, en Atenas, l'erasta, companyero adulto, debeba estar activo en a relación sexual e l'eromeno, l'adolescent, pasivo; por contra, la relación se consideraba immoral. Por atra parti, a homosexualidat exclusiva yera bellacosa rara e no excluyeba pas absolutament as relacions con mullers ni a procreación.